স্টাফ রিপোর্টার ॥ হবিগঞ্জে শিশুদের প্রারম্ভিক বিকাশে দিনব্যাপি ইসিডি মেলার আয়োজন করে জেলা প্রাথমিক শিক্ষা বিভাগ ও এসেড হবিগঞ্জ। গতকাল সোমবার হবিগঞ্জ পিটিআই প্রাঙ্গণে মেলায় ছিল উপকরণ প্রদর্শনী, চিত্রাঙ্কন প্রতিযোগিতা, সাংস্কৃতিক অনুষ্ঠান ও আলোচনা সভা। মেলায় শিশু শিক্ষার্থী ও শিক্ষকদের অংশগ্রহণে পিটিআই প্রাঙ্গণ মুখরিত হয়ে উঠে। ৭টি স্টলে শিক্ষা উপকরণ প্রদর্শন করে শিক্ষা বিভাগের ৩টি স্টল, ব্র্যাক, এফআইভিডিবি ও শিশু একাডেমী। চিত্রাঙ্কন প্রতিযোগিতায় শিশুরা অংকন করে বর্ষার মনমুগ্ধকর প্রকৃতি। এছাড়া নাটিকা আর গানে গানে সাংস্কৃতিক অনুষ্ঠানও সবাইকে মুগ্ধ করে। বিকেলে সমাপনী ও আলোচনা সভা অনুষ্ঠিত হয়। জেলা প্রাথমিক শিক্ষা কর্মকর্তা সাজ্জাদ হোসেন এর সভাপতিত্বে অনুষ্ঠানে প্রধান অতিথি ছিলেন, হবিগঞ্জ-৩ আসনের এমপি এডভোকেট মো. আবু জাহির। বক্তব্য রাখেন, পিটিআইর সুপার নজরুল ইসলাম, ...